Поштовани,  
  
  
  
  
Министарство одбране Републике Србије расписало је конкурс за доделу 42  
студентске стипендије у школској 2021/2022. години, од којих је 26 за  
позиције у Војнотехничком институту - 18 за студенте мастер академских  
студија и 8 за студенте основних академских студија.  
  
  
  
Конкурсом је предвиђено да стипендисти по завршетку студија добију  
запослење у Министарству одбране у својству цивилних лица, а њихова будућа  
радна места налазе се у градовима широм Србије (Београд, Панчево, Нови  
Сад, Крагујевац, Ниш, Прокупље, итд).  
  
  
  
  
На конкурс за позиције у Војнотехничком институту у Београду могу да се  
пријаве студенти мастер академских студија на факултетима из области  
индустријског/машинског инжењерства и хемијског инжењерства, као и  
студенти основних академских студија на факултетима из области  
електротехнике, информатике и рачунарског инжењерства. Висина студентске  
стипендије на месечном нивоу у школској 2021/2022. години за студенте  
мастер студија износи 50.000 динара, за студенте четврте године основних  
академских студија 40.000 динара, а за студенте треће године основних  
академских студија 35.000 динара.  
  
  
  
На овај начин Министарство одбране охрабрује највредније и  
најталентованије студенте да своје знање и таленат усмере у развој и  
унаспређење одбрамбених способности своје земље. Војна индустрија је већ  
вековима носилац технолошког развоја, а изазов нове генерације је да  
настави пут успеха ка врху савремених технологија. Учествовати у развоју  
Војске Србије је важна животна мисија, а не само обичан посао.  
  
  
  
  
Конкурс је отворен до 29. октобра 2021. године.  
  
  
  
  
Више информација о наведеном конкурсу можете видети на овом линку:  
  
  
<http://www.mod.gov.rs/cir/17673/konkurs-za-dodelu-studentskih-stipendija->  
za-skolsku-2021-2022-godinu-17673  
  
  
  
  
  
Најљубазније вас молимо да преко ваших служби заинтересована лица  
информишете о овом конкурсу, као и да информацију о конкурсу поставите на  
сајт вашег уваженог факултета, а у циљу што квалитетније селекције  
кандидата.  
  
  
  
За све додатне информације, слободно нас контактирајте.  
  
  
Војнотехнички институт  
  
  
Ратка Ресановића 1  
  
  
Београд  
  
  
011/2508308  
  
  
[www.vti.mod.gov.rs](http://www.vti.mod.gov.rs/)  
  
  
  
Хвала на разумевању и сарадњи.  
  
  
Срдачан поздрав,  
  
  
пуковник др Бојан Павковић, дипл. инж.  
  
директор Војнотехничког института